**8517 Magyargencs, Petőfi u. 127.**

**ikt.szám:…….../2022.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2022. augusztus 18-i rendkívüli nyilvános üléséről, mely 13 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Bálint Ferenc

 Erdély Tamás

 Vida Gábor

Távol van: Dr. Thoma Elek alpolgármester

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Ismerteti szóban a kiküldött napirendi pontokat. Dr Thoma Elek alpolgármester távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**29/2022.(VIII.18.) önkormányzati határozat**

Magyargencs Község Önkormányzatának képviselő-testülete 2022. augusztus 18-i ülésének napirendjét az alábbiak szerint határozza meg:

1. NA-SZE Kft térítési díj módosítási kérelmének tárgyalása

Előadó: polgármester

1. Tájékoztatás aktuális ügyekről

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)NA-SZE Kft térítési díj módosítási kérelmének tárgyalása**

**Előadó: polgármester**

Boros Tamás polgármester elmondja, hogy az áprilisi felülvizsgálatkor már történt emelés, de a szolgáltató tájékoztatása szerint az emelkedő nyersanyag és rezsi árak miatt nem tudja ezt az árat tartani. Ismerteti az új térítési díjakat. Az április felülvizsgálat az évi egyszeri emelésbe nem számít bele. Amennyiben nem kerül áthárításra az összeg, körülbelül 1,6 millió forintba kerül az önkormányzatnak. Ha az emelést nem hagyja jóvá a testület, a konyhát a jelenlegi vállalkozó nem üzemelteti tovább, mást nem találunk a helyére.

Bálint Ferenc képviselő elmondja, hogy nem lenne korrekt átvállalni, mert mások is laknak a faluban, ők nem kapnának semmit.

Boros Tamás polgármester elmondja, hogy október 1 napjától lehet emelni, 30 napnak el kell telni, de hónap közben nem szerencsés. Módosítani kell a megállapodást mellékletét, valamint az érintett rendeleteket.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2022. (VIII.18.) önkormányzati határozat**

Magyargencs Község Önkormányzat Képviselő-testülete úgy döntött, a 14/2022.(II.3.) önkormányzati határozattal elfogadott megállapodás 1.mellékletét módosítja az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Boros Tamás polgármester elmondja, hogy szükséges a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosítása.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**9/2022.(VIII.30.) önkormányzati rendelete**

**Magyargencs község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

Boros Tamás polgármester elmondja, hogy szükséges továbbá a a Magyargencs községben fizetendő intézményi térítési díjak megállapításáról szóló 5/2021 (III.24.) önk rendelet módosítása.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**10/2022.(VIII.30.) önkormányzati rendelete**

**Magyargencs község Önkormányzat Képviselő-testülete úgy döntött, hogy Magyargencs községben fizetendő intézményi térítési díjak megállapításáról szóló 5/2021 (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**2)Tájékoztatás aktuális ügyekről**

**Előadó: polgármester**

Boros Tamás polgármester elmondja, hogy 2022 szeptember 10. lenne az elmaradt bogrács fesztivál.

A képviselő-testület az új időponttal egyetért.

Boros Tamás polgármester tájékoztatást nyújt az aktuális pályázatokról. Elmondja, hogy a kultúrház felújításában a mosdó felújítás nem jön ki a költségvetésből. A válaszfalakat ki kellett szedni, és újra rakni, így a villanyszerelés is plusz költség. A gázbevezetés következtében érintésvédelmi felülvizsgálatra is szükség volt.

A ravatalozónál végeztek a tetővel, megerősítették az alapot. A felújítás már a látványos rész felé halad. Augusztus 23-án garanciális javítás lesz a szennyvíz tartálynál. Megsüllyedt a teteje. Nincs nagy gond vele, de jeleztük.

A parkolót megint megtiporta egy busz. 2 szegélykő sérült meg, az javítják. A vízaknára új tető került.

A tábor jól sikerült, 28 gyermek vett részt. Elégedettek voltak az ellátással, reggeli, ebéd, uzsonna is készült, a sok program mellett. Gyöngyöt fűztek, kirándultak, jégkrémet is kaptak. Nagyon élvezték a gyerekek. Annak ellenére, hogy az életkorban elég nagy volt a szórás, mindenki talált magának szórakozást.

**3)Vegyes ügyek**

**Előadó: polgármester**

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. augusztus 18-i nyilvános ülést 14óra 59 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző